UMANYANO NGEMFUNDO.

ngabantu bencwadi, abayiqubela pambili imfundo yabo namaxa sazeke bepumile ezikolweni. Asinto inqwenelekayo ukuba umsebenzi wetitshala ibe kungena epuma eskuleni azibone izinto zisonakala ze angazi zamazamisi.

*Ngolwesi-Bini, July* 10, 1883.

Ngo 2:30, Umongameli, (Jesse Shaw, Esq.) usitabatile isihlalo, wayivula intlanganiso ngokufunda isqendu esibalweni, ekute sifundiwe kwatandaza u Rev. E. Magaba.

I. INTSHAYELELO.

Mr. JOHN W. GAWLER ufunde ingxelo yehambiso yentlanganiso yokugqibela, ete emva kokulungiswa yamkelwa.

u Mr. J. K. BOKWE ufunde ingxelo ngemali zomanyano etomalalisileyo. Imibulelo ku Mr. Bokwe ngendlela efanelekileyo ayigcine ngayo imali yentlanganiso yenziwe ngu Mgcini-Sihlalo, osekelwe ngu Mr. Tengo-Jabavu.

u Mr. J. TENGO-JABAVU ungenise ingxelo ye komiti eyayinyulwe kwintlanganiso edlulileyo (engo Mr. Tengo-Jabavu, Umpati Sihlalo, Mr. J. K. Bokwe, no Rev. E. Magaba) ukuba isondele u Dr. Dale ngendawo yama Bulu ne Mfundo yaba Mnyama. Ufunde incwadi ezabalwayo yi Komiti no Dr. Dale. Lengxelo itakazelwe.

Ixesha elitile litatyatwe ngumcimbi wokugxoloxa ingxelo yomsebenzi wentlanganiso edlulileyo—ukufeza oko kwashiywa umbeko yiyo.

II. INQUBO YOMSEBENZI.

U Mr. TENGO-JABAVU ungenise indawo yokuba kunyulwe ikomiti yokumisela ihambiso yomsebenzi womanyano nxasazeke luhlangene. Lokomiti ibengo Rev. E. Magaba, Messrs Paul Xiniwe, Benj. Sakuba, naye. Ute umsebenzi unga miselwanga iyakuba gxupu-gxupu ukwenziwa kwawo.

u Mr. J. K. BOKWE ute lomcimbi ngowe komiti emiyo. Akaboni kakuhle eyonanto inokuveliswa kukwandisa ikomiti.

u Rev. Mr. MAGABA no Mr. PAUL XINIWE bavumelene nento leyo Emva kwengxoxwana emfutshane intlanganiso iyamkele.

Malungana nalo mcimbi u Mongameli ute kuyanqweneleka ukuba amalungu asazeke enengxoxo anga angazi ngenisa ukuba azitumele kwangapambili kwentlangano. Enye into kwangeloxa nge esazisa amalungu angasakubako ukuze izilungiselelo zingenzelwa inani elingasakubako.

Lendawo wonke obeko uyibonile.

III. AMALUNGU ANGENEBUTSHA.

u Mr. PAUL XINIWE oxaswe ngu Mr. TENGO-JABAVU ungenise lamadodana ukuba abe ngamalungu—Messrs Samson Malimba Henry Mbambisa, Wm. Maqina, Solomon Maqina. Bonke bamkelwe.

Lo ngumsebenzi wokumka komhla oqosheliswe ngo 5.30. Intlanganiso ibuye yavulwa ngo 7.30

IV. ISIYALO SOMONGAMELI

u MONGAMELI pakati kwento eninzi ayitetileyo ute into esegameni ihlala yanqweneleka kunekufupi. Baninzi abanga bangasebenza kodwa bambalwa abade baqale. Kulentlanganiso yetu ke into enkulu libongo, kodwa masikumbule ukuba ngamnye ngamnye unento afaneIwe kuyenze. Besifanelwe kulahlekwa yimali ekuzenzeni ezizinto. Ngamanye amaxesha wumbi angacinga ukuba umntu ongasebenziyo wonwabile, kodwa akuko nto iza ngapandle kwe ntsebenzo. Bekufuneka silungiselele zonke ingxakeko esimele ukublangana nazo, ukuze singatyafi. Wonke makenze oko kuncinane anako, okukulu koza ngokwako. Bekufuneka singadaniswanga yingcinga yokuba akuko msebenzi mkulu ufezekayo kwezi ntlanganiso. Into efunekayo ngoku kuku singisa pambili. U Henry Ward Beecher wangenelwa zinxwaleko ezinkulu ngenye imini esiya ku shumayela ndaweni itile. Efikile ufumene umntu emnye. Unge angeshumayele, wabuya wazigweba kwayena, washumayela kulo mntu mnye. Emva kweminyaka etile ehambele ndaweni itile ufike kumfundisi owayene ntlanganiso eku 3000. Ute, Mr. Beecher, uyandazina? Omnye hayi. Ndingulamntu mnye washumayela kuye ngenye imini. Ndancedwa yilontshumayelo namhla ndingumfundisi wamawaka amatatu. Umongameli ungene kwinto ezazikwincwadi ka Dr. Dale walibulela icebo lokuba udodana lufunde indaba ezikoyo zemini ngemini.

u Rev. E. MAGABA ute unento eninzi angayitetayo pezu kwenteto yo Mongameli kodwa akasakuteta kakulu ngayo. Ute inxenye yododana olufundisiweyo bekufuneka lulimile nalo. Ukuba sizakuba luhlanga masilime. Umntu ofundisiweyo ungogqitiseleyo nakuyipina indawo asebenza kuyo.

u Mr. PAUL XINIWE ute besifanele kuyicinga ezintliziyweni zetu yonke into etetwe ngu Mongameli. Wonke unokozo olutile lobudoda olupakati kwake. Besifanele ukuba sikwazi konke okuhambisekayo kwezimini sipile ngazo. Yinto embangela usizi yena ukuba hleliwenje aba bantu kutiwa bafundile abayazi inqubo yezipatamandla. Mabafunde ikoranti bayakuba nezixobo zokulwela abantu bakowabo. Udodana malulwe ngosiba lusilwela amalungelo ohlanga. Angavuya yena ukubona amalungu omanyano efunda ikoranti. Bekufuneka be-

u Mr. J. K. BOKWE ute uyavumelana nayo yonke inteto yo Mr. Magaba no Mr. Xiniwe woyiqoqosha ingxoxo ngokuvakalisa imibulelo yentlanganiso ku Mongameli. Uxaswe ngu Mr. Tengo-Jabavu.

Emva kwale ngxoxo

u Mr. PAUL XINIWE ungenise ingxelo yequmru lokumisela inqubo yentlanganiso, eyamkelwayo kwanikwa nomyalelo wokuba ize ishicilelwe.

1. ISIHLOMELO KWI NQUBO YOMSEBENZI.

u Mr. PAUL XINIWE ute makuvunyelwane ngendawo yokuba kwintlanganiso nganye kubeko amapepa afundwayo ngamalungu, no kuba mabini. Kute xa sayizakupela intlanganiso.

u Rev. E. MAGABA wangenisa indawo yokuka u Mr. Xiniwe abe- ngomnye oyakufunda.

u Mr. TENGO-JABAVU ute omnye umfundi mayibe ngu Rev. Mr. Magaba. Ngaboke abayakulesa amapepa ngentlanganiso ezayo.

1. INGXELO KA Mr. DONALD Ross.

u Mr. TENGO-JABAVU ute akazi kakuhle ukuba ingaba lixesha elifaneleyona eli lokuba alatise intlanganiso kulengxoxo. Okwa ngoku akuko ngxoxo ibaluleke njengale yemfundo, kwindawo ezininzi uyavumelana no mhloli zikolo omkulu : kodwa wahlukene naye njengokuba izulu lahlukene nomhlaba kwindawo ati kuyo izikolo zabamnyama azinamsebenzi, nokuba imali ecitelwa kuzo iyalahlwa. Imvo ka Mr. Ross yeyokuba imali yakomkulu ngeyixasa indawo ezinjengoma Love­dale, noma Healdtown noma St. Matthew’s, xa atshoyo uyalibala ukuba ezindawo zimi ngokuxaswa zezi zikolo zingapandle, ati mazi- tshatyalaliswe. U Mr. Ross uyenzakalisile imfundo yabamnyama. Unike inkutazo kwinteto yama Bulu. Kumhlope ukuba le Parlamente ihleleyo izimisele ukuba iyamkele, ihambise ngokwengxelo ka Mr. Ross. Ibinga ke ingati isihla into enjalo ibe iyivakalisile imvo yayo impi entsundu. Okwangoku ayaziwa imvo yetu ngento enkulu kangaka kumzi wakowetu.

u Mr. J. K. BOKWE ute makuvunyelwane ngelokuba lentlanganiso iyabukanyela ubunyaniso benteto ka Mr. Ross.

Intlanganiso ibemxelo mnye ukuba o Messrs Bokwe no Tengo-Jabavu banyulwe ukuze lemvo yentlanganiso bayitumele ku Dr. Dale, zekanjako ivakaliswe isahlangene nje i Parlamente.

u Mr. ALFRED BALFOUR ute u Mr. Ross ngumtshabalalisi waba- mnyama. Lentlanganiso ibifanele ukulivakalisa ilizwi layo.

u Mr. SAKUBA ukalazele indawo yokuba lengxoxo ibehle yavalwa, neyokuba ixesha ligqityelwa ekubaleni ihambiso yentlanganiso.

u Mr. BALFOUR ute ixesha lifezwa ngo Mr. Bokwe no Mr. Jabavu no Mr. Xiniwe.

u Mr. SAKUBA ungenise ingxoxo eyanela ukungeniswa ngu Mr. Tyamzashe yayekelwa lentlanganiso.

Kute kuba besekuhlwile

u Mr. PAUL XINIWE washukumisa indawo yokuba intlanganiso inqumame ze ibuye iqale umsebenzi ngo 10. Lendawo ivunyelwe.

*Ngolwesi-Tatu* 11, *July,*

Ivuliwe intlanganiso

u Rev. E. MAGABA ucele ukuba akululwe ekubeni lilungu lekomiti yo-manyano, ngenxa yokuba uza kuba kude ngoku umzi wake uzakuba se Rini.

u Mr. TENGO-JABAVU ute uyatemba ukuba intlanganiso ayisakuvuma ukuba u Mr. Magaba apume ekomitini. Intlanganiso ayimele Healdtown ne Lovedale ne St. Matthew’s ukuba amalungu ekomiti abe kwezi zitili kupela. Ibinga ingaya napipipi.

u Kev. E. MAGABA ute ukuba intlanganiso isaxelile ukuba abe lilungu akanasalelo.

1. IZIKOLO NAMA CEBO.

U Mr. B. SAKUBA ute ingxoxo yokuba izikolo zipatwe zikomiti endaweni yabafundisi yayipambi kwentlanganiso edlulileyo. Elinye ilungu langenisa indawo yemali yezikolo, elinye amasimi otitshala elinye ibodi zokupata izikolo (School Boards.) Yena ngokwake utanda ibodi. Ezibodi zingalunga kunene ukufeza impambano ngentlaulo : Enye into zizo ezingakangela ukuba i-Titshala engena mhlaba iwufumane, okwangoku o Titshala basicenge sendlala. Abafundisi, kokwake ukucinga, bangasebenza kunye ne bodi ezo, Ixesha lifikile zibeko ibodi, zezonganyelwe mhlaumbi ngaba Fundisi

u Rev. E. MAGABA uvumelene no Mr. Sakuba wati intlanganiso edlulileyo yayiseli wuvakalisile umxelo wayo ngendawo yokufuna ibordi.

U Mr. H. HINA utwele ubunzima obukulu pantsi kolu hlobo zipetwe ngazo izikula. Endaweni yokuba afumane i £10 ebantwiui ufu-